এই কাণ্ডটা কীভাবে করলেন বিরাট কোহলি? সেটাই তো সবার বোধগম্য হচ্ছে না। এতো বড় ভুল কী করে করলেন ভারতের টেস্ট দলের অধিনায়ক বিরাট কোহলি।
কানপুরে তাঁর দল নিউজিল্যান্ডকে নিকেশ করে দিয়ে তিন টেস্টের সিরিজে এগিয়ে গিয়েছে ১-০। যদিও আইসিসি-র টেস্ট র‌্যাংকিংয়ে তখনও কোনও পরিবর্তন আসেনি। আইসিসি-র ক্রমতালিকায় পাকিস্তান এক নম্বরে। ভারত দুই নম্বরে। দু’ দেশের পয়েন্টের ব্যবধান মাত্র এক পয়েন্টের। আর ভারত অধিনায়ক বিরাট কোহলি তাঁর ফেসবুক পেজে লিখেছেন, ‘১৯৭ রানে জিতে ভারত এখন আইসিসি র‌্যাংকিংয়ে একনম্বর টেস্ট খেলিয়ে দেশ। কংগ্র্যাচুলেশনস ক্যাপ্টেন ভিকে।’

এই সেই পোস্ট। 
অধিনায়ক হিসেবে বিরাট কোহলির এই ব্যাপারটা জানা উচিত ছিল। কানপুরে জিতলেও ভারত কিন্তু একনম্বর টেস্ট খেলিয়ে দেশ হয়নি। পাকিস্তান ও ভারতের মধ্যে এক পয়েন্টের ব্যবধান এখনও। ঘটনা হল, ইডেন গার্ডেন্সে দ্বিতীয় টেস্টে ভারত জিতলে তবেই একনম্বর স্থান দখল করবে।
আরও পড়ুন
বাইশ গজের সীমানা পেরিয়ে পুণের বৃদ্ধাশ্রমে মানবিক ভারত অধিনায়ক
খালি গায়ের বিরাট কোহলিকে দেখতে ঠিক তাঁর মতো। জেনে নিন কার মতো বিরাট।
বিরহে বিরাট মায়ের কোলে, অনুষ্কা কুস্তির আখড়ায়
এখনও একনম্বর টেস্ট খেলিয়ে দেশের তাজ মাথায় ওঠেনি ভারতের। তার আগেই কোহলি এত বড় ভুল করলেন কীভাবে? তাঁর তো হিসেবটা জানা উচিৎ ছিল। তিনি তো এই মুহূর্তে দেশের মুখ। দেশের অধিনায়ক।